ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE                                                                                                                                                                        
Nr. SC 2018-2991/12.02.2018

RAPORT DE SPECIALITATE
Privind închirierea  prin atribuire directă  a spaţiului  situat  la etajul II al  Căminului  nr. 2 aferent  Colegiului Tehnic „HENRI COANDĂ”, situat în Timişoara, str. Brediceanu nr. 37, către  Asociaţia  New Millenium  pentru desfăşurarea activităţii de învăţământ a Liceului Teoretic Millenium Timişoara.

       Având în vedere Expunerea de motive nr. SC 2018-2989/12.02.2018 a Primarului Municipiului Timişoara şi Proiectul de hotărâre privind închirierea  prin atribuire directă  a spaţiului  situat  la etajul II al  Căminului  nr. 2 aferent  Colegiului Tehnic „HENRI COANDĂ”, situat în Timişoara, str. Brediceanu nr. 37, către  Asociaţia  New Millenium  pentru desfăşurarea activităţii de învăţământ a Liceului Teoretic Millenium Timişoara.
Facem următoarele precizări:
      Liceul  Teoretic  Millenium  din cadrul  Asociaţiei  New Millenium îşi desfăşoară  activitatea  în spaţiul  cu suprafaţă de 197,00 mp,  situat la etajul II   al  Căminului  nr. 2  cu P+2E  aferent Colegiului Tehnic „Henri Coandă” Timişoara. Spaţiul a fost închiriat prin atribuire directă  Asociaţiei  New Millenium  pentru desfăşurarea activităţii de învăţământ a Liceului Teoretic Millenium Timişoara, pe o perioadă de 4 ani  la un tarif de 2,5 lei/ lună/mp,  în baza  HCLMT  nr. 500 /22.10.2013.
       Asociaţia  New Millenium este o  organizaţie  de persoane fizice şi juridice neguvernamentală , autonomă şi apolitică, înfiinţată în temeiul OG 26/2000 şi are prsonalitate juridică.
      Liceul Teoretic Millenium Timisoara a fost acreditat ca unitate de învăţământ  preuniversitar particular,  prin Ordinul  nr.3824/04.05.2009 a Ministrului Educaţiei  Naţionale,  şi  este cuprins în reţeaua  unităţilor de învăţământ preuniversitar  privat acreditat  din Municipiul Timişoara, pentru anul şcolar 2017-2018, aprobată prin HCLMT nr. 55/21.02.2017. 
      Prin adresa nr. 505/03.07.2017, înregistrată la Municipiul Timişoara  sub nr.SC2017-016388 /03.07.2017,  Asociaţia New Millenium a solicitat prelungirea contractului de închiriere  care a expirat la data  21.10.2017.  
     Având în vedere prevederile art. 112, alin. 6 din Legea educaţiei naţionale nr.1/2011 şi  Ordinul nr. 5819/2016 al Ministerului Educaţiei Naţionale privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia, închirierea, darea în administrare sau folosinţă gratuită a unui spaţiu se poate face după  obţinerea  avizului  conform al Ministrului Educaţiei Naţionale  de schimbare a  destinaţiei spaţiului respectiv.
   Pentru schimbarea destinaţiei spaţiului utilizat de Liceul Teoretic Millenium Timisoara,  Serviciul Şcoli-Spitale a solicitat  Inspectoratului Şcolar Judeţean Timiş şi Colegiului Tehnic „Henri Coandă” Timişoara acordul  consiliilor de administraţie.  
      Colegiul Tehnic Henri Coandă  prin adresa cu nr.2904/12.10.2017 înregistrată la Municipiul Timişoara sub nr.  SC2017-25410/12.10.2017 a transmis că, Consiliul de administraţie a respins  emiterea acordului de schimbare a destinaţiei  spaţiului  de 197, 00 mp situat la  etajul II  al Căminului nr.2, pentru desfăşurarea activităţii  şcolare a Liceului Teoretic Millenium Timişoara.
     Consiliul de  Administraţie al Inspectoratului Şcolar Judeţean Timiş   prin Hotărârea nr. 302 din 09.10.2017 a amânat luarea unei decizii.
    În şedinţa din data de 01.11.2017, Comisia  de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timişoara constituită în  baza  HCLMT nr. 261/20.12.2016 modificată şi completată prin  HCLMT nr. 309/28.07.2017  şi  HCL MT nr. 360/15.09.2017, a analizat solicitarea  Asociaţiei New Millenium, privind prelungirea contractului de închiriere,  şi  a  amânat luarea unei decizii până la  primirea  unui răspuns de la  Inspectoratul Şcolar Judeţean Timiş.   
       Inspectoratul Şcolar Judeţean Timiş  a revenit cu  Hotărârea nr. 318/25.10.2017  a Consiliului de  Administraţie  prin care s-a aprobat schimbarea destinaţiei  spaţiului  din  Căminul nr. 2 aferent Colegiului Tehnic Henri Coandă, pentru desfăşurarea activităţii  Liceului Teoretic Millenium Timisoara din  cadrul Asociaţiei New Millenium, pentru anul şcolar 2017-2018.
     În  sedinţa din data de 08.12.2017, Comisia  de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timisoara s-a întrunit şi analizat situaţia, invocând;
· Ordinul Ministrului Educaţiei Naţionale şi Cercetării Ştiinţifice nr. 5819/2016, art. 4, alin. 4 privind schimbarea destinaţiei spaţiului;
· faptul că spaţiul este destinat activităţii de învăţământ, Liceul Teoretic „Millenium” face parte din reţeaua de învăţământ preuniversitar privat acreditat, reţea aferentă anului şcolar 2017 – 2018, aprobată prin HCL nr. 55/2017;
· în cazul în care nu se va încheia un nou contract de închiriere, activitatea unităţii de învăţământ în anul şcolar 2017 – 2018 va fi perturbată;
         În urma analizei comisia a hotărât:
„- Se va încheia contract de închiriere, după obţinerea avizului favorabil de la unitatea şcolară, respectiv Consiliul de Administraţie al Colegiului Tehnic Henri Coandă, pentru perioada anului şcolar 2017 – 2018;
· Se va recalcula chiria lunară, astfel încât să fie acoperite diferenţele rezultate pentru perioada cuprinsă între data expirării termenului contractului de încheiere, respectiv 22.10.2017, până la data încheierii noului contract;
     În acest sens Serviciul Şcoli Spitale va promova un proiect de HCL:
· pentru încheierea unui contract de închiriere pentru perioada rămasă a anului şcolar 2017 – 2018;
· Aprobare chirie lunară, astfel încât să fie acoperite diferenţele rezultate pentru perioada cuprinsă între data expirării termenului contractului de încheiere, respectiv 22.10.2017, până la data încheierii noului contract.
         În paralel cu cele menţionate mai sus Serviciul Şcoli Spitale va demara procedura de promovare HCL, cu propunerea de schimbare a destinaţiei spaţiului, conform prevederilor legale, pentru perioada de după încheierea anului şcolar 2017 – 2018”.
      Prin adesa cu nr. 2719/12.12.2017, înregistrată la Municipiul Timişoara  sub nr.SC2017-32207/21.12.2017, Colegiul Tehnic Henri Coandă a revenit  cu  acordul  favorabil  al Consiliului de administraţie  privind  schimbarea destinaţiei  spaţiului  de 197, 00 mp, situat la etajul II  al  Căminului  nr. 2 , pentru desfăşurarea activităţii şcolare a Liceului Teoretic Millenium Timişoara, până la sfârştul  anului  şcolar 2017-2018.
      Menţionăm  că  Serviciul Şcoli  a întocmit  în paralel Raportul de specialitate  nr. 2991/12.02.2018  privind propunerea de schimbare a destinaţiei  spaţiului cu suprafaţa de 197 mp, situat la etajul II al  Căminului  nr. 2 aferent Colegiului Tehnic „ Henri Coandă”,  Timişoara, str. Brediceanu nr. 37,  pentru desfăşurarea activităţii de educaţie şcolară a Liceului Teoretic Millenium, unitate de învăţământ privat acreditat.
       Având în vedere că Comisia de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea municipiului Timisoara a hotărât că se va încheia un nou contract de închiriere  cu chirie lunară, astfel încât să fie acoperite diferenţele rezultate pentru perioada cuprinsă între data expirării termenului contractului de încheiere, respectiv 22.10.2017, până la data încheierii noului contract;
     Ţinâd cont de faptul  că în acest  spaţiu se derulează  activitatea  Liceului Teoretic „Millenium”, iar o  notificare  de eliberarea spaţiului ar perturba  activitatea  şcolară pe  anul   şcolar  2017 – 2018,  noul contract de închiriere se va  încheia pe durata anului şcolar 2017-2018 iar chiria lunară va fi compusă din chiria curentă  fiecărei luni (492,50 lei/lună)  la care se va adăuga  suma ce va rezulta din cuantumul  chiriei totale  aferentă perioadei cuprinsă între data expirării termenului contractului de închiriere, respectiv 22.10.2017 până la data expirării noului contract, împărţită proporţional  fiecărei  luni pe  durata contractului.
     Având în vedere prevederile Legii nr. 1/2011 educaţiei naţionale, art. 20, alin.1: “Autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea,  considerăm  că:
          - proiectul de hotărâre privind închirierea  prin atribuire directă  a spaţiului  situat  la etajul II al  Căminul  nr. 2 al Colegiului Tehnic „HENRI COANDĂ”, situat în Timişoara, str. Brediceanu nr. 37 cu suprafaţa utilă de 197,00 mp, către  Asociaţia  New Millenium  pentru desfăşurarea activităţii de învăţământ a Liceului Teoretic Millenium Timisoara, îndeplineşte condiţiile pentru a fi supus dezbaterii  Consiliului Local al Municipiului Timişoara.

